คําสั่งสํานักงานตรวจคนเข้าเมืองที่ 234/2561เรื่อง การปรับปรุงแนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษสําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น----------------------------------------------------------------- โดยที่กระทรวงแรงงานได้จัดตั้งศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ณ สถาบันพัฒนาฝีมือแรงงานภาค 3 จังหวัดชลบุรี เพื่อรองรับนโยบายการพัฒนาเศรษฐกิจในพื้นที่ระเบียงเศรษฐกิจพิเศษภาคตะวันออก (Eastern Economic Corridor : ECC) ของรัฐบาล ตามแผนยุทธศาสตร์ภายใต้แนวคิดไทยแลนด์ 4.0 และพระราชบัญญัติเขตพัฒนาพิเศษภาคตะวันออก พ.ศ. 2561 สําหรับการอํานวยความสะดวกในการอนุมัติ อนุญาตให้แก่คนต่างด้าวซึ่งเป็นนักลงทุน ผู้บริหารหรือผู้ชํานาญการ รวมทั้งผู้เชี่ยวชาญ ในพื้นที่จังหวัดฉะเชิงเทรา ชลบุรี และ ระยอง ในส่วนของสํานักงานตรวจคนเข้าเมือง เพื่อให้มีการกําหนดแนวทางปฏิบัติในการตรวจลงตราการประทับตราวันที่อนุญาตให้อยู่ในราชอาณาจักร การอยู่ต่อในราชอาณาจักร และการรายงานของคนต่างด้าวที่ได้รับสิทธิอนุญาตเข้ามาอยู่ในราชอาณาจักรเป็นกรณีพิเศษ เกิดความชัดเจนและสอดคล้องกับการให้การบริการด้านแรงงานของกรมการจัดหางาน กระทรวงแรงงาน อาศัยอํานาจตามความในข้อ 7 และข้อ 10 แห่งประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 30 มกราคม พ.ศ. 2561 จึงออกคําสั่งไว้ ดังต่อไปนี้ข้อ ๑ ให้เพิ่มความต่อไปนี้เป็นวรรคสอง ของข้อ 3 3.1 แห่งคําสั่งสํานักงานตรวจคนเข้าเมืองที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 "กรณีที่คนต่างด้าวประสงค์จะขอรับการตรวจลงตรา SMART VISA ที่ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ณ สถาบันพัฒนาฝีมือแรงงานภาค 3 จังหวัดชลบุรี ให้หน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก มีหน้าที่รับคําขอรับการตรวจลงตรา และให้ผู้ดํารงตําแหน่งรองสารวัตรขึ้นไป เป็นผู้พิจารณาสั่งการ และมีอํานาจลงนามในการตรวจลงตรา SMART VISA สําหรับใช้ได้ไม่จํากัดจํานวนครั้ง พร้อมทั้งตรวจอนุญาตให้อยู่ในราชอาณาจักรเช่นเดียวกับวรรคหนึ่ง"ข้อ ๒ ให้ยกเลิกความในข้อ 4 4.1.2 แห่งคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นลงวันที่ 1 กุมภาพันธ์ พ.ศ. 2561 และให้ใช้ความต่อไปนี้แทน "4.1.2 ในกรณีที่ประทับตราวันที่อนุญาตให้เข้ามาอยู่ในราชอาณาจักรเท่าอายุหนังสือเดินทางในครั้งแรก เมื่อคนต่างด้าวนําหนังสือเดินทางหรือเอกสารใช้แทนหนังสือเดินทางเล่มใหม่มาแสดงให้พนักงานเจ้าหน้าที่ตรวจคนเข้าเมือง กองกํากับการ 3 กองบังคับการตรวจคนเข้าเมือง 1 หรือพนักงานเจ้าหน้าที่ตรวจคนเข้าเมืองในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ขยายระยะเวลาการอนุญาตให้อยู่ในราชอาณาจักรตามสิทธิที่คนต่างด้าวได้รับอนุญาต โดยไม่ต้องชําระค่าธรรมเนียมในการขยายสิทธิการอนุญาตให้อยู่ในราชอาณาจักร"ข้อ ๓ ให้ยกเลิกความในข้อ 4 4.2 แห่งคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และให้ใช้ความต่อไปนี้แทน "4.2 กรณีคนต่างด้าวได้รับการตรวจลงตรา SMART VISA และตรวจอนุญาตให้อยู่ในราชอาณาจักรเป็นการชั่วคราว จากกองกํากับการ 3 กองบังคับการตรวจคนเข้าเมือง 1 หรือศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ตามข้อ 3 หรือคนต่างด้าวที่ได้รับการตรวจลงตรา SMART VISA จากสถานเอกอัครราชทูต สถานกงสุลไทยในต่างประเทศซึ่งได้รับอนุญาตให้เข้ามาอยู่ในราชอาณาจักร ตามข้อ 4.1 หรือคนต่างด้าวที่ได้รับอนุญาตให้อยู่ต่อในราชอาณาจักร ตามข้อ 5 เดินทางออกไปนอกราชอาณาจักรแล้วเดินทางกลับเข้ามาในราชอาณาจักรอีก ให้พนักงานเจ้าหน้าที่ในสังกัดกองบังคับการตรวจคนเข้าเมือง 2 - 6 แล้วแต่กรณี ตรวจอนุญาตให้เข้ามาอยู่ในราชอาณาจักรตามระยะเวลาที่ได้รับอนุญาตไว้แล้ว"ข้อ ๔ ให้ยกเลิกความในข้อ 5 แห่งคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และให้ใช้ความต่อไปนี้แทน "ข้อ 5 การขออยู่ต่อในราชอาณาจักร คนต่างด้าวที่ได้รับการตรวจลงตรา SMART VISA เมื่อครบกําหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีก ให้คนต่างด้าวยื่นคําขออนุญาตเพื่ออยู่ในราชอาณาจักร เป็นการชั่วคราวต่อไป ก่อนระยะเวลาการอนุญาตให้อยู่ในราชอาณาจักรเดิมสิ้นสุดตามแบบคําขออนุญาตเพื่ออยู่ในราชอาณาจักรเป็นการชั่วคราวต่อไป (ตม.7) และแบบคําขออนุญาตเพื่อกลับเข้ามาในราชอาณาจักรอีก (ตม.8) พร้อมเอกสารที่เกี่ยวข้องประกอบการขออนุญาตเพื่ออยู่ในราชอาณาจักรเป็นการชั่วคราวต่อไปตาม ผนวก ง แนบท้ายคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษสําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และชําระค่าธรรมเนียมในอัตราปีละ 10,000 บาท (หนึ่งหมื่นบาทถ้วน) เศษของปีให้คิดเป็น 1 ปี ณ ศูนย์บริการ วีซ่าและใบอนุญาตทํางานฯ โดยให้พนักงานเจ้าหน้าที่ระดับสารวัตรขึ้นไปหรือผู้ปฏิบัติราชการแทน มีหน้าที่รับคําขอและเป็นผู้มีอํานาจพิจารณาอนุญาตให้อยู่ในราชอาณาจักรต่อไปอีก ตามระยะเวลาตามข้อ 2 ในกรณีที่คนต่างด้าวยื่นคําขออนุญาตเพื่ออยู่ในราชอาณาจักรเป็นการชั่วคราวต่อไป ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ให้พนักงานเจ้าหน้าที่ระดับรองสารวัตรขึ้นไป มีหน้าที่รับคําขอและเป็นผู้มีอํานาจพิจารณาอนุญาตให้อยู่ในราชอาณาจักรต่อไปอีกตามระยะเวลาตามข้อ 2 เมื่อคนต่างด้าวมายื่นขออนุญาตเพื่ออยู่ในราชอาณาจักรเป็นการชั่วคราวต่อไปอีก (SMART VISA) ให้พนักงานเจ้าหน้าที่ตรวจคนเข้าเมือง ดําเนินการ ดังต่อไปนี้ 5.1 ตรวจสอบเอกสารหลักฐานตามที่กําหนดใน ผนวก ง 5.2 ประทับตรา ตามตัวอย่าง (1) ตราประทับการขออยู่ต่อ ให้ประทับตราด้วยหมึกสีน้ําเงินและประทับตราวันที่อนุญาตให้อยู่ในราชอาณาจักรในตราขออยู่ต่อ ตามระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุนSMART VISA(เลขเรื่อง)(.......หน่วยงาน......)EXTENSION OF STAY PERMITTED FOR UP TO.................HOLDER MUST LEAVE THE KINGDOM WITHIN THEDATE SPECIFIED HEREIN , OFFENDERS WILL BEPROSECUTEDSIGNED ......................................IMMIGRATION OFFICERDATE ................................. (2) ตราประทับระบุชื่อ ที่อยู่ บริษัทที่คนต่างด้าวทํางานอยู่ใช้อักษร TH Saraban PSK ขนาด 13 พอยท์ โดยให้ประทับตราด้วยหมึกสีน้ําเงิน ใต้ตราประทับการขออยู่ต่อชื่อบริษัท/ Company Name.......................................ที่อยู่/Address.................................................................... หมายเหตุ กรณีที่คนต่างด้าวมีการเปลี่ยนแปลงสถานที่ทํางานในภายหลังให้พนักงานเจ้าหน้าที่ประทับตราเพิ่มเติม หรือยกเลิกตราประทับสถานที่ทํางานเดิม และ/หรือประทับตราสถานที่ทํางานใหม่ (3) ตราประทับการขอกลับเข้ามาในราชอาณาจักรอีกใช้ได้ไม่จํากัดจํานวนครั้ง ให้ประทับตราด้วยหมึกสีดํา พร้อมประทับตราประจําส่วนราชการด้วยหมึกสีแดงกว้าง 4 ซม.SMART VISA หากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุนให้พนักงานเจ้าหน้าที่ประทับตราวันที่อนุญาตให้อยู่ต่อในราชอาณาจักร เท่าวันหมดอายุหนังสือเดินทางหรือเอกสารใช้แทนหนังสือเดินทางนั้น ในตราขออยู่ต่อ และตราประทับการขอกลับเข้ามาในราชอาณาจักรอีกและเมื่อคนต่างด้าวนําหนังสือเดินทางหรือเอกสารใช้แทนหนังสือเดินทางเล่มใหม่มาแสดง ให้พนักงานเจ้าหน้าที่ขยายระยะเวลาการอนุญาต ให้อยู่ต่อในราชอาณาจักรตามระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุน โดยไม่ต้องชําระค่าธรรมเนียมในการขยายสิทธิการขออยู่ต่อ"ข้อ ๕ ให้ยกเลิกความในข้อ 6 แห่งคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และให้ใช้ความต่อไปนี้แทน "ข้อ 6 การรายงานตัวแจ้งที่พักอาศัยทุก 1 ปี คนต่างด้าวที่ได้รับอนุญาตให้อยู่ในราชอาณาจักร SMART VISA ต้องมารายงานตัวแจ้งที่พักอาศัยเมื่อพํานักในราชอาณาจักรครบทุก 1 ปี นับแต่วันที่ได้รับอนุญาตให้อยู่ในราชอาณาจักร โดยให้คนต่างด้าวยื่นแบบการแจ้งอยู่เกินกว่า 1 ปี ของบุคคลต่างด้าวบางจําพวกที่ได้รับอนุญาตให้เข้ามาอยู่ในราชอาณาจักรชั่วคราวเป็นกรณีพิเศษ (SMART VISA) ตามแบบ ตม.91 (ผนวก จ) ที่ กองกํากับการ 3 กองบังคับการตรวจคนเข้าเมือง 1 ณ ศูนย์บริการวีซ่าและใบอนุญาตทํางานฯ หรือหน่วยงานในสังกัดกองบังคับการตรวจคนเข้าเมือง 3 ซึ่งปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ทั้งนี้ คนต่างด้าวสามารถแจ้งที่พักอาศัยดังกล่าว ได้ก่อนวันครบกําหนด 15 วัน หรือหลังวันครบกําหนด 7 วัน"ข้อ ๖ ให้ยกเลิกความในข้อ 9 แห่งคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และให้ใช้ความต่อไปนี้แทน "ข้อ 9 การรายงาน 9.1 ให้ศูนย์เทคโนโลยีสารสนเทศตรวจคนเข้าเมือง จัดส่งรายงานการอนุญาตให้เข้ามาอยู่ในราชอาณาจักรครั้งแรกของผู้ที่ได้รับการตรวจลงตรา SMART VISA ตามข้อ 4.1 ผ่านกองกํากับการ 3 กองบังคับการตรวจคนเข้าเมือง 1 และหน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ทุกวันที่ 5 ของเดือน เพื่อรวบรวมรายงานสํานักงานคณะกรรมการส่งเสริมการลงทุน 9.2 ให้กองกํากับการ 3 กองบังคับการตรวจคนเข้าเมือง 1 และหน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก จัดส่งรายงานการอนุญาตให้อยู่ในราชอาณาจักรครั้งแรกของผู้ที่ได้รับการตรวจลงตรา SMART VISA ต่อสํานักงานคณะกรรมการส่งเสริมการลงทุนศูนย์บริการวีซ่าและใบอนุญาตทํางานฯ ทุกวันที่ 10 ของเดือน 9.3 ให้กองกํากับการ 3 กองบังคับการตรวจคนเข้าเมือง 1 หรือหน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ซึ่งเป็นผู้รับคําร้องจัดให้มีการควบคุมแสดงรายละเอียดการตรวจลงตรําไว้ให้ชัดเจน และรายงานผลการดําเนินการให้กองบังคับการตรวจคนเข้าเมือง 1 หรือกองบังคับการตรวจคนเข้าเมือง 3 แล้วแต่กรณี ทุกวันที่ 10 ของเดือน เพื่อกํากับดูแลการปฏิบัติให้เป็นไปตามแนวทางที่สํานักงานตรวจคนเข้าเมืองกําหนด"ข้อ ๗ ให้ยกเลิกผนวก จ แนบท้ายคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และให้ใช้ ผนวก จ แนบท้ายคําสั่งนี้แทน ทั้งนี้ ตั้งแต่วันที่ 29 ตุลาคม พ.ศ. 2561 เป็นต้นไปผู้มีอํานาจลงนาม - สั่ง ณ วันที่ 14 ตุลาคม พ.ศ. 2561 พลตํารวจตรี สุรเชษฐ์ หักพาลรองผู้บัญชาการตํารวจท่องเที่ยว รักษาราชการแทนผู้บัญชาการสํานักงานตรวจคนเข้าเมือง